Page:Comical story of Thrummy Cap and the ghaist (1).pdf/8

8 Our trav'lers now being left alane, 'Cause that the frost was nipping keen, Coost aff their shoon and warm'd their feet, And syne gade to their bed to sleep. But cowardly John wi' fear was quaking, He coudna sleep, but still lay waking, Sae troubled wi' his panic fright, When near the twalt hour o' the night. That Thrummy wakend and thus spoke: Preserve's! quoth he I'm like to choak Wi' thirst, an' I maun ha'e a drink; I will gang down the stair I think, An' grapple for the water pail— O! a for waught o'cawler ale! Johnny grips till him an' says, na, I winna lat ye gang ava, Wow will ye gang and leave me here Alane, to die wi' perfect fear? Rise an' gae wi' me then quoth Thrummy, Ye senseless gude for naething bummy, I'm only gaen to seek some water, I will be back just in a clatter. Na, na, says John I'll rather ly, But as I'm likewise something dry, Gif ye can get a jug or cap, Fesh up to me a little drap, Ay, ay, quo' Thrummy, that I will, Altho' ye sudna get a gill, Sae down he goes to seek a drink, And then he thinks he sees a blink O' light, that shone upo' the floor, Out thro' the lock hole o' the door,